– અસંખ્ય વર્ષોની કેટલાય લોકોની તપશ્ચર્યા, ભેખને કારણે, જેમની ઓળખ નથી એવા કાર્યકર્તાઓના તપને કારણે હિંદુસ્તાનના રાજકારમાં આ પરિવર્તન આવ્યું છે. એ પરિવર્તનની સાથે સમજ્યા વગર કોઇને ચેડા કરવા દેવાય નહીં. મારી આપ સૌને માત્ર એટલી વિનંતી છે. કોઇ આગેવાનની વિરુદ્ધ બોલવાની જરુર નથી. કોઇને હલકો બતાવાવની જરુર નથી. તોફાન ટંટો, આગજની આવી બાબતો સાથે અમારો સમાજ સંમત નથી, આટલું જ કહેવાનું છે. વ્યવહારિક બધી વાતો આપણે સામસામે બેસીની સમજવાની છૂટ છે. તોફાનો સાથે આપણે કઇ રીતે સંમત થઇ શકીએ? આપણું કરેલું ઘર આપણે બગાડવાનું? આપણી પૂરેલી રંગોળીને આપણે ઠેબા મારી દેવાના? આ કઇ રીતે આપણે કરી શકીએ દોસ્તો? આ રંગોળી આપણી પૂરેલી છે. કોઇ ફોરેનથી આવીને કરી નથી ગયું. આ ચોવીસ કલાક વીજળી કેમ અહીંયા આવી છે એ જે લાવ્યા છે એમને ખબર પડે. હવે એના થાંભલા ઉંધા નાખવાનું કામ એ આપણું કામ નથી. આપણે નથી કરવાનું. શક્ય હોય તો હજુ જેના ઘરે દીવો નથી પહોંચ્યો એના ઘરે દોરડું ખેંચીને ટીંગાવી દેવું એ આપવી એ આપણું કામ છે. અરે હું તો એમ કહું છું કોઇપણ પ્રશ્ન માટે ચર્ચા માંગી શકો.